بمناسبه عيد المرأه  
هاد الاشهار كنا خدمنا عيله شحال هادي حنا  مع   ل   او طبعا كيفا تتشوفو مثلين معنا ثلاث ديال الناس من روسيا  قبل لا ايتأهل المنتخب 

المهم كنعقل فاللقطه لي غادي نكون فيها محاصر انا او ديك البوكوسه الروسيه كان مكتوب عندها الفسكريبت انها خصها التقول فيما معنا  ياله نت راجل عتقنا من هاد الوحله  زعمه هي تتسنجد بيا فالمأزق  طبعا هي خصها تقولها بالروسيه

مالي شحرنا ليها الجمله لي خصها تقول  تصدمت او شفنا علی وجها هي و الروسا لي معها الذكور ملامح ديال الاستغراب العميق ما فهموش والو 

حاولت نشرح ليهم حينت حسيت بيهم ما فهموش من بعد معناه معهم فهمت انا من عندهم بالي هاد الجمله معندها حتی معنی بالنسبه ليهم يعني فعلا غريبه  ما دخلتش ليهم للراس التفرقه بين الذكر او الانثی لي كين فمعنی الجمله 

تما فهمت بالي النظره للمرأه تتختالف بشكل كبير من ثقافه للأخری

هذا علاش انا برئي فبعض المجتمعات لي فيها المراه او الرجل كين بينهم عدل اجتماعي ماشي مسواه  ماكين لاش نحتافلو بعيد الامرأه لانه فنظري انتقاص ليها علی اساس انها اقل رتبه او تنحتافلو بيها مره مره باش نرضيو ليها الخاطر

 او كيبقا هذا طبعا رئي لي نسبي حسب المجتمع ولله او اعلم